Diari Oficial de la Generalitat Valenciana


Sumari del DOGV 4191, del 15-02-2002 (2002/1212)

Informació pública del projecte d'urbanització del sector de sòl urbanitzable no programat IV, denominat Camí la Mar 1, de l'Ajuntament de Sagunt.
--------------------------------------------------------------------------------------------------------------------------------------------------

### Dades del document

Número de DOGV
:   4191

Data del DOGV
:   15-02-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/1212


Organisme emissor
:   Ajuntament de Sagunt

Tipus de document
:   Anunci

Informació pública del projecte d'urbanització del sector de sòl urbanitzable no programat IV, denominat Camí la Mar 1, de l'Ajuntament de Sagunt. [2002/S1212]
  
Per la present us comuniquem, que l'alcalde president, en virtut de les atribucions que li confereix la legislació vigent, amb data 21 de gener de 2002, ha resolt el següent:
  
Resolució d'Alcaldia
  
Informació pública del projecte d'urbanització del sector de sòl urbanitzable no programat IV Planta, denominat Camí la Mar 1. Expedient 1/2000.
  
Vist que mitjançant acord plenari de data 29 de juny de 2000, es va procedir a l'aprovació i adjudicació provisional del programa d'actuació del sector sòl urbanitzable no programat industrial marge sud IV planta, i s'adjudicà a l'empresa Camí la Mar de Sagunto, SA, s'avalà l'actuació i es va subscriure el conveni corresponent.
  
Vist que seguint els tràmits de l'expedient en data 9 de gener de 2002, número de registre d'entrada 293, l'urbanitzador, presenta projecte d'urbanització de l'esmentat sector comprensiu de:
  
Memòria i plec de condicions.
  
Pressupost.
  
Estudi de seguretat i salut.
  
Infraestructura elèctrica:
  
Enllumenat públic.
  
Línia de mitjana tensió.
  
Línies subterrànies de baixa tensió.
  
Centres de transformació.
  
Infraestructura telecomunicacions, canalització.
  
Vist que els projectes en qüestió es troben en fase de supervisió pels serveis tècnics municipals.
  
Vist que els esmentats projectes es presenten per a l'aprovació en compliment del compromís adquirit en el PAI.
  
Vist que les conclusions de la supervisió dels projectes per part dels Serveis Tècnics Municipals es pot efectuar dins del termini d'informació pública, s'establiran, si s'escau, les modificacions i precisions pertinents en el tràmit d'aprovació d'aquest.
  
Que segons l'article 71.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, els propietaris disconformes amb la proporció de terrenys que els correspon cedir com a retribució, podran oposar-se a aquesta, i sol·licitaran el pagament en metàl·lic dins del mes següent a la publicació de l'aprovació del projecte d'urbanització, sempre que es notifique a l'Ajuntament i a l'agent urbanitzador i es formalitze la sol·licitud en document públic. La sol·licitud de la retribució en metàl·lic s'acompanyarà de garantia bastant que assegure el desenvorsament de la retribució en els termes expressats per l'esmentat article 71.3 de la Llei Reguladora de l'Activitat Urbanística.
  
Atés que el tràmit del projecte d'urbanització ha de desenvolupar-se d'acord amb el que estableix l'article 53 de la Llei Reguladora de l'Activitat Urbanística de la Generalitat Valenciana, i d'acord amb el que estableixen els articles 48 i 46 d'aquest text legal.
  
Per tant, resolc:
  
Primer. Sotmetre al tràmit d'informació pública el projecte d'urbanització del sector de sòl urbanitzable no programat IV Planta, mitjançant edicte publicat en un diari d'informació general editat a la Comunitat Valenciana, i posteriorment o simultàniament, en el Diari Oficial de la Generalitat Valenciana, i es comunica de la possibilitat de formular al·legacions durant el termini de 20 dies comptadors des de la publicació de l'edicte, en el Diari Oficial de la Generalitat Valenciana.
  
Segon. Remetre avís amb el seu contingut al domicili fiscal de qui consten en el cadastre com a titulars de drets afectats.